	[image: Attēls, kurā ir ekrānuzņēmums, fonts, grafika, aplis

Apraksts ģenerēts automātiski]SIA “LV Timber”, reģ.Nr.44103041588



APSTIPRINĀTS
07.01.2026. iepirkuma komisijas sēdē
Protokola Nr. 1/2026
Iepirkums Nr. LVT-2026-01
Inovatīvas zāģbaļķu uzmērīšanas, novērtēšanas, šķirošanas iekārtu sistēmas izstrādes pakalpojumi

Nolikums un  tehniskā specifikācija
	Kompetences centrs
	Meža nozares kompetences centrs

	Projekta līguma numurs:
	5.1.1.2.i.0/2/24/A/CFLA/001

	Pētījuma numurs kompetences centrā
	JP13

	Pētījuma nosaukums:
	Pētījums inovatīvas zāģbaļķu uzmērīšanas, novērtēšanas, šķirošanas iekārtu sistēmas izstrādei



Iepirkuma dati:
	Iepirkuma priekšmets
	Inovatīvas zāģbaļķu uzmērīšanas, novērtēšanas, šķirošanas iekārtu sistēmas izstrādes pakalpojumi


1. Vispārīga Informācija
1.1. Iepirkuma procedūra ir Atklāts konkurss (turpmāk – Iepirkums), kas tiek rīkots saskaņā ar 28.02.2017 Ministru kabineta noteikumiem Nr. 104 „Noteikumi par iepirkuma procedūru un tās piemērošanas kārtību pasūtītāja finansētajiem projektiem”, kā arī ievērojot 09.01.2024. Ministru kabineta noteikumus Nr.32 “Latvijas Atveseļošanas un noturības mehānisma plāna 5.1. reformu un investīciju virziena "Produktivitātes paaugstināšana caur investīciju apjoma palielināšanu P&A" 5.1.1.r. reformas "Inovāciju pārvaldība un privāto P&A investīciju motivācija" 5.1.1.2.i. investīcijas "Atbalsta instruments pētniecībai un internacionalizācijai" otrās kārtas īstenošanas noteikumi”. 
1.2. Pasūtītājs izsludina Iepirkumu, publicējot paziņojumu Iepirkumu uzraudzības biroja mājas lapā (www.iub.gov.lv).

2. Pasūtītāja Informācija
2.1. SIA “LV Timber”, reģ.nr. 44103041588, adrese “Lejas Dzeņi”, Bilskas pagasts, Smiltenes novads, LV-4706.
2.2. Kontaktpersona: Māris Asafrejs, info@lvtimber.lv, t.26474932

3. Iepirkuma Priekšmets
3.1. Inovatīvas zāģbaļķu uzmērīšanas, novērtēšanas, šķirošanas iekārtu sistēmas izstrādes pakalpojumi un tā integrācija ražošanas vidē. Iepirkuma nomenklatūra (CPV kods): 43810000-4, Kokapstrādes iekārtas
3.2. Pretendents var iesniegt tikai vienu piedāvājuma variantu par pilnu Iepirkuma priekšmeta apjomu.
3.3. Iepirkuma līguma maksimālais izpildes laiks ir trīspadsmit mēneši no līguma ar Iepirkuma uzvarētāju noslēgšanas dienas, bet ne ilgāk kā līdz 2027. gada 31.martam.
3.4. Līguma izpildes vieta: “Lejas Dzeņi”, Bilskas pagasts, Smiltenes novads, LV-4706.
3.5. Paredzamā līgumcena ir EUR 800 000 (astoņi simti tūkstoši euro) bez PVN.

4. Piedāvājuma iesniegšanas laiks un kārtība:
4.1. Ieinteresētais piegādātājs piedāvājumu iesniedz līdz 2026.gada 23.janvārim plkst.17:00.
4.2. Pretendentam piedāvājums jāiesniedz kādā no zemāk uzskaitītajiem veidiem:
· Pretendents iesniedz Pasūtītājam piedāvājumu divos oriģinālos eksemplāros slēgtā aploksnē. Piedāvājumu iesniedz Pasūtītājam: SIA “LV Timber”, reģ.Nr.44103041588, “Lejas Dzeņi”, Bilskas pagasts, Smiltenes novads, LV-4706. 
· Piedāvājumu iesniedz elektroniska dokumenta formā parakstītu ar drošu elektronisko parakstu, nosūtot uz Pasūtītāja elektroniskā pasta adresi info@lvtimber.lv.

4.3. Saņemtie piedāvājumi tiks reģistrēti atbilstoši to saņemšanas laikam. Pēc noteiktā termiņa iesniegtie piedāvājumi tiks atzīti par neatbilstošiem Iepirkuma konkursa Nolikuma prasībām un netiks vērtēti. 
4.4. Piedāvājumi, kas saņemti pēc noteiktā termiņa, netiks vērtēti. 
4.5. Piedāvājuma derīguma termiņš ir ne mazāks kā 60 (sešdesmit) dienas no piedāvājumu iesniegšanas brīža. Pasūtītājs ar Pretendentu var vienoties par piedāvājuma derīguma termiņa pagarināšanu.

5. Piedāvājuma grozīšana un atsaukšana
5.1. Pretendents līdz piedāvājumu iesniegšanas termiņa beigām var atsaukt savu piedāvājumu, iesniedzot Iepirkuma komisijai paziņojumu. Paziņojumu iesniedz, to sūtot uz e-pastu info@lvtimber.lv.
5.2. Pretendents līdz piedāvājumu iesniegšanas termiņa beigām var grozīt savu piedāvājumu, sūtot uz e-pastu info@lvtimber.lv grozīto piedāvājumu vai tā sastāvdaļu un parakstot grozījumus ar drošu elektronisko parakstu ar laika zīmogu.
5.3. Pēc piedāvājuma iesniegšanas termiņa beigām Pretendents vienpusēji nevar savu piedāvājumu grozīt.

6. Piedāvājuma noformēšana
6.1. Piedāvājumu sagatavo latviešu valodā datorrakstā. 
6.2. Piedāvājumu iesniedz elektroniska dokumenta formā vai papīra dokumenta formā. Ja piedāvājumu iesniedz papīra dokumenta formā, piedāvājumam ir jābūt secīgi numurētām lapām un pievienotam satura rādītājam. 
6.3. Piedāvājumu paraksta Pretendentu pārstāvēt tiesīga persona vai pilnvarota persona. Ja piedāvājumu paraksta pilnvarota persona, piedāvājumam pievieno Pretendenta izdotu pilnvaru. 
6.4. Pretendenta piedāvājumam jāiekļauj šāda dokumentācija: 
a) 1.Pielikums “Pieteikums dalībai iepirkumā un finanšu piedāvājums”
b) Pretendenta pieredzes apraksts ar pievienotiem dokumentiem brīvā formā, ietverot visu nolikumā prasīto informāciju. 

7. Piedāvājuma izvērtēšana un lēmuma pieņemšana
7.1. Līguma slēgšanas tiesības tiek piešķirtas pretendentam, kurš atbilst Nolikuma 8.punktā noteiktajiem atlases kritērijiem, ir iesniedzis Tehniskajai specifikācijai atbilstošu piedāvājumu, un tas ir lētākais un uz pretendentu nav attiecināmi izslēgšanas nosacījumi. Iepirkuma komisijai ir tiesības veikt pārrunas ar pretendentu, ja vien pretendents nav piedāvājumā norādījis, ka piedāvājums ir galīgs.
7.2. Iepirkuma komisija var pieņemt lēmumu par Iepirkuma izbeigšanu bez rezultāta, ja nav saņemts neviens piedāvājums vai nav saņemts neviens Nolikumam un/vai iepirkuma Tehniskajai specifikācijai atbilstošs piedāvājums. Iepirkuma komisija jebkurā brīdī ir tiesīga pārtraukt Iepirkuma procedūru, ja tam ir objektīvs pamatojums.

8. Pretendenta atlases kritēriji
8.1. Pretendenta pieredze lapu koku baļķu zāģēšanas, šķirošanas, skenēšanas vai automātiskās zāģēšanas sistēmu izstrādē ar vismaz divu iekārtu piegādi pēdējo divu gadu laikā.
8.2. Pretendenta pieredze iepriekšējos pētniecības un inovāciju projektos, kuros veikta datu iegūšana un apstrāde, izmantojot 3D skenēšanas vai datorredzes tehnoloģijas.
8.3. Pretendenta speciālistu komandas izglītība un pieredze:
a) Vismaz viens maģistrs inženierzinātnēs.
b) Vismaz viens speciālists ar augstāko izglītību matemātikā vai fizikas zinātnēs, ar vismaz divu gadu pieredzi algoritmu un mākslīgā intelekta (MI) modeļu izstrādē.
c) Pieredze pētniecības un attīstības projektos, vismaz diviem projektiem, kas pabeigti līdzīgā tēmā – lielu izmēru 3D un vizuālās skenēšanas iekārtu un tehnoloģiju izstrāde ar MI.


9. Pētniecības darba uzdevums
Izstrādāt un ieviest inovatīvu apses un melnalkšņa zāģbaļķu skenera tehnoloģijas prototipu, kas automatizē operatoru lēmumu pieņemšanu, nodrošinot maksimāli efektīvu un ekonomiski pamatotu zāģbaļķu pārstrādi. 
Pētījuma uzdevums ir ieviest inovatīvu risinājumu zāģbaļķu kvalitātes novērtēšanā vēl pirms ražošanas fāzes un sniegt iespēju uzlabot katra pārstrādājamā zāģbaļķa pirmreizējo orientēšanu zāģbaļķu pārstrādes līnijā.

Pētniecības pakalpojumam jāietver šādi darbi:
Zaru un citu vizuālo defektu atpazīšanas algoritmu izpēte; izpētīt, kā lāzerprojekcijas un 3D kameru datu kombinācija ietekmē attēlu kvalitāti un defektu (zaru, plaisu u.c.) detektēšanas precizitāti, īpaši, ja mizošanas parametri mēdz atšķirties.
Lāzera refleksijas datu rektifikācijas metodes izstrāde.
Baļķu zaru kartēšana un MI moduļa izpēte; veikt modeļa izstrādi, kas ļautu, apvienojot 3D un virsmas vizuālo informāciju, modelēt zaru izvietojumu telpā.
Baļķu informācijas uzglabāšanas sistēmas izveide.
Potenciālo baļķa atpazīšanas metožu izpēte tālākajos pārstrādes posmos, izmantojot tikai daļu no apkārtmēra sektora.
Pilna tehnoloģiskā cikla pilotprojekts; ražošanas vidē jāveic optimizācijas, pielāgošanas, ražošanas simulācijas, lai tehnoloģija būtu droša un atkārtojama.
Mizošanas parametru un operatīvās vides ietekmes analīze; jāpārbauda, kā dažādi mizošanas tehnoloģiskie iestatījumi (ātrums, spiediens, nazis vai rotācijas režīmi), kā arī zāģbaļķu mizas specifika (piemēram, mizas biezums, sezonalitāte) ietekmē skenera uzticamību, īpaši, ja virsma ir nevienmērīgi nomizota vai satur paliekošus mizas fragmentus.
Kontroles un vadības sistēmu apvienošana; reālā laika režīmā kontrolēt baļķu padevi, nodrošināt skenera sinhronizāciju ar ražošanas/uzmērīšanas līniju.


Iekārtas prototipam jānodrošina vismaz šādas šķirošanas kvalitātes grupas:
Tievgalis pa priekšu; 
Minimālais garums; 
Maksimālais garums; 
Minimālais diametrs resgalim; 
Maksimālais diametrs resgalim; 
Minimālais diametrs tievgalim; 
Maksimālais diametrs tievgalim; 
Minimālais raukums; 
Maksimālais raukums;
Minimālā kubatūra; 
Maksimālā kubatūra; 
Minimālā līkumainība; 
Maksimālā līkumainība; 
Ir/nav metāldetektora signāls; 
Suga – melnalksnis, apse; 
Kvalitātes klase (no pults norādītā);
Vainas;
Prioritāte (ja baļķis atbilst vairākām kvalitātes grupām)


Apstrādājamo materiālu parametri un funkcijas: 
Garenvirzienā kustīgu baļķu uzmērīšana un šķirošana
3D punktu mākoņa izveide reālā laikā katram baļķim
Papildus informācijas manuāla ievadīšana no vadības pults – baļķa suga, vainas, kvalitātes klase
Vizuālo defektu (zaru) noteikšanas funkcija zāģbaļķiem
Četru kameru sistēma ar 3D lāzera triangulācijas tehnoloģiju
Par katru baļķi - šķērsgriezuma informācija ik pa 10mm, līkumainība, raukums, diametrs abos galos
Mērīšanas precizitāte +/-10mm garumā, +/-1mm apkārtmēram un diametram (gludam materiālam)
Reālā laikā veidot baļķa zaru karti, kas iegūta no lāzera refleksijas (atstarotās gaismas); informāciju par zariem projicēt uz cilindra virsmas, pēc tam apstrādāt ar MI (mākslīgā intelekta) rīkiem, iegūstot prognozēto zaru radiālo projekciju cilindrā; atbilstoši apkopot ticamu informāciju par baļķa zaru biežumu un izvietojumu
Ar MI rīkiem automātiski atpazīt defektus, klasificēt tos atkarībā no izmēriem un atrašanās vietas uz baļķa; nodrošināt informāciju, lai optimizētu baļķa tālāko apstrādi atkarībā no dažādas kvalitātes sortimentu cenām
Katra baļķa rezultāti jādokumentē saskaņā ar LV 82:2024 “Apaļo kokmateriālu uzmērīšana”
Jāizstrādā operatora vadības pults ar atsevišķu pogu katrai šķirošanas vai vērtēšanas funkcijai
Jānodrošina integrācija ar baļķu konveijera līniju, un šķirošanas kabatu vadības bloku

10. Pielikumi
1.Pielikums – Pieteikuma dalībai iepirkumā un finanšu piedāvājuma veidlapa (t.sk. Apliecinājums par neatkarīgi izstrādātu piedāvājumu)

Apstiprinu:	SIA “LV Timber” valdes loceklis Jānis Čilipāns 

